Մանուկյանը ծնվել է 1981 թվականին, մեծացել Հայաստանում: Ապագա կոմպոզիտորի հետաքրքրությունը երաժշտության նկատմամբ ձևավորվել է պատանեկության տարիներին: 1998 թվականին նա ընդունվում է Երևանի Վալերի Բրյուսովի անվան պետական լեզվաբանական համալսարանի անգլերեն լեզվի և հոգեբանության ֆակուլտետ՝ միաժամանակ սկսելով ինքնուրույն դաշնամուր նվագել և ուսումնասիրել երաժշտության տեսությունը: Իր կարողությունների արագ զարգացման և կամքի համառության շնորհիվ` նա շուտով դառնում է տեղական մի քանի նվագախմբերի անբաժան մասնիկը և նյութեր է գրում նրանց երգացանկերի համար: